Philippus, Dei gratia Francorum rex: baillivo Senonensi aut ejus locum tenenti, salutem Querimoniam dilectorum nostrorum decani et capituli Autiss. accepimus continentem quod licet ipsi.... sint in possessione et saisina justiciandi in omni casu Johannem de Berry commorantem apud Autiss., nec-non et omnes foraneos apud Autiss. causa commorandi ibidem venientes, qui in die nuptiarum suarum dictorum decani et capituli elegerint esse subditi et justiciabiles; quodque Colinus des Planciz et uxore ejus foranei, in die nuptiarum suarum elegerunt esse dictorum decani et capituli burgenses. Nihilominus tamen gentes dilecti et fidelis nostri comitis Autiss. et jurati communitatis ville Autiss., Johannem et Colinum uxoremque dicti Colini, tanquam burgenses dicti comitis tailliare et justiciare nituntur, in ipsorum grave prejudicium, eosque perturbando in sua possessione predicta indebite et de novo. Quare vobis committimus et mandamus, quatenus, si vocatus evocandis summarie et de plano constiterit, et de premissis dictos conquerentes, sua possessione predicta gaudere, premissis impedimentis amotis, faciatis. Si vero aliqui in contrarium se apponant, rebus contentiosis ad manum tanquam superiorem positis, facta recredentia ubi et procul fuerit faciendi, dictis partibus exhibeatis celeris justitie complementum. Datum Parisius, die quinta julii, anno Domini M CCC XL, sub novo nostro sigillo. Hangest Letor, pro presidente.